**ຄໍາຖາມປະລາໄນ: ຈົ່ງເລືອກເອົາ ຂໍ້ທີ່ຖືກຕ້ອງທີ່ສຸດ**

1. **ທ. ໄປຊື້ວິທະຍຸ 1 ເຄື່ອງ ຢູ່ຕະຫຼາດເຊົ້າ ລາຄາ 700.000 ກີບ, ແຕ່ກັບມາບ້ານ ລາວຈິ່ງຮູ້ວ່າ ລາຄາປົກກະຕິ ມີພຽງແຕ່ 200.000 ກີບ, ຖາມວ່າ ທ. ກ ສາມາ ສົ່ງວິທະຍຸ ທີ່ຕົນຊື້ ນັ້ຍຄືນໃຫ້ຜູ້ຂາຍບໍ ຫຼື ທ. ກ ສາມາດ ເອົາເງິນ ຈຳນວນ 500.000 ຄືນໄດ້ບໍ?**

**1) ໄດ້**

**2) ບໍ່ໄດ້**

**2. ຜູ້ຊາຍ ກັບຜູ້ຍິງ ໄດ້ຮວມປະເວນີທາງເພດນຳກັນກ່ອນແຕ່ງດອງ ແມ່ນ:**

**1) ຜູ້ຊາຍຕ້ອງໄດ້ເອົາຜູ້ຍິງເປັນເມຍ**

**2) ຜູ້ຊາຍມີສິດປະຕິເສດບໍ່ເອົາຜູ້ຍິງ, ແຕ່ຕ້ອງໄດ້ເສຍຄ່າທຳຂວັນໃຫ້ຜູ້ຍິງ**

**3) ຜູ້ຍິງຕ້ອງໄດ້ເອົາຜູ້ຊາຍເປັນຜົວ**

**4) ຜູ້ຍິງມີສິດປະຕິເສດບໍ່ເອົາຜູ້ຊາຍ, ແຕ່ຕ້ອງໄດ້ເສຍຄ່າທໍາຂວັນໃຫ້ຜູ້ຊາຍ**

**3. ທ. ກ ເປັນລູກຈ້າງຂອງ ທ. ຂ ເຊິ່ງເປັນເຈົ້າຂອງໂຮງງານນໍ້າດື່ມ. ມື້ໜຶ່ງ, ທ. ກ ຂັບລົດໄປສົ່ງນໍ້າດື່ມ ແຕ່ເກີດອຸປະຕິເຫດ ລົດຂົນສົ່ງນໍ້າດື່ມຕໍາກັບລົດຈັກ ເຊິ່ງເຮັດໃຫ້ ຜູ້ຂັບຂີ່ລົດຈັກ ໄດ້ຮັບບາດເຈັບ ແລະ ລົດຈັກເປເພ, ເມື່ອຕຳຫຼວດມາກວດກາແລ້ວ ເຫັນວ່າ ເປັນຄວາມຜິດຂອງ ທ. ກ, ແຕ່ ທ. ກ ບໍ່ມີເງິນພຽງພໍ, ໃນກໍລະນີນີ້:**

**1) ທ. ກ ຕ້ອງໄດ້ເຂົ້າຄຸກ**

**2) ທ. ຂ ຕ້ອງໄດ້ຮັບຜິດຊອບແທນ ທ. ກ**

**4. ການກູ້ຢຶມເງິນນອກລະບົບ, ດອກເບ້ຍ ບໍ່ໃຫ້ເກີນ:**

 **1) 12%/ປີ**

 **2) 24%/ປີ**

 **3) 36%/ປີ**

**5. ທ. ກ ຂໍຢືມ ລົດຈັກ ນໍາ ທ. ຂ ໄປວຽກ, ແລະ ທ. ຂ ກໍຕົກລົງ ໃຫ້ຢືມ, ແຕ່ເມື່ອ ທ. ກ ກໍາລັງຂັບໄປຕາມປົກກະຕິ, ແຕ່ລົດຈັກຄັນດັ່ງກ່າວ ຄໍຫັກ ເຮັດໃຫ້ ທ. ກ ລົ້ມ ແຂນຫັກ, ໃນກໍລະນີນີ້:**

**1) ທ. ຂ ຕ້ອງມີສ່ວນຮັບຜິດຊອບ**

**2) ທ. ກ ຕ້ອງຮັບຜິດຊອບເອງທັງໝົດ**

**6. ທ. ກ ໃຫ້ ທ. ຂ ກູ້ຢືມເງິນ, ແຕ່ຍັງບໍ່ຮອດກຳນົດເວລາ ສຳລະໜີ້ສິນ, ທ. ຂ ໄດ້ເສຍຊີວິດ, ຖາມວ່າ:**

 **1) ທ. ກ. ບໍ່ສາມາທວງໜີ້ໄດ້ເລີຍ**

 **2) ທ. ກ ສາມາດທວງນໍາຜູ້ສືບທອດມູນມໍລະດົກຂອງ ທ.ຂ**

**7. ທ. ກ ໂອນກໍາມະສິດຕໍ່ດິນຕອນໜຶ່ງໃຫ້ ນ. ຂ, ແລະ ຕໍ່ມາ ທ. ກ ກໍໂອນກໍາມະສິດຕໍ່ດິນຕອນດັ່ງກ່າວ ໃຫ້ ທ. ຄ, ໃນກໍລະນີນີ້:**

**1) ທ. ກ ລະເມີດສາຍພົວພັນທາງແພ່ງ**

**2) ທ. ຂ ກະທຳຜິດທາງອາຍາ**

**8. ທ. ກ ກຳລັງ ຈະຂັບລົດກັບບ້ານ, ແລະ ທ. ຂ ຂໍຂີລົດກັບບ້ານນຳ ທ. ກ, ແຕ່ ທ. ກ ບອກວ່າ ຢ້ານບໍ່ຮັບປະກັນ ຍ້ອນສະພາບລົດບໍ່ຮັບປະກັນ, ບວກກັບສືມືຂອງ ຕົນເອງ ກໍຍັງບໍ່ທັນເກັ່ງເທື່ອ, ແຕ່ ທ. ຂ ກໍບອກວ່າ: ບໍ່ເປັນຫຍັງດອກ. ແລ້ວ ທ. ກ ກໍຕົກລົງໃຫ້ ທ. ຂ ຂີ່ລົດໄປກັບຕົນເອງ ໂດຍບໍ່ເກັບຄ່າຫຍັງ, ແຕ່ໂຊກຮ້າຍ ລົດເກີດອຸປະຕິເຫດລົ້ມ ເຮັດໃຫ້ພວກກ່ຽວ ໄດ້ຮັບບາດເຈັບ ແລະ ລົດເປເພ, ໃນກໍລະນີນີ້:**

**1) ທ. ກ ຕ້ອງຮັບຜິດຊອບປິ່ນປົວ ທ. ຂ**

**2) ທ. ຂ ຕ້ອງຮັບຜິດຊອບ ປິນປົວ ຫຼື ແປງລົດໃຫ້ ທ. ກ**

**3) ຮັບຜິດຊອບໃຜ ຮັບຜິດຊອບມັນ**

1. **ທ. ກ ຍ່າງບໍ່ລະມັດລະວັງ ຕຳເອົາ ທ.ຂ ເຮັດ ໂທລະຊັບ ໄອໂຟນ 10 ທ. ຂ ຕົກແຕກ, ສາຍພົວພັນດັ່ງກ່າວ ແມ່ນ:**

**1) ສາຍພົວພັນໃນສັນຍາ**

**2) ສາຍພົວພັນ ນອກສັນຍາ**

1. **ທ. ກ ຕົກລົງເຊົ່າ ດິນ ແລະ ເຮືອນ ຈາກ ທ. ຂ ພາຍໃນກຳນົດ 1 ປີ, ແຕ່ ທ. ກ ຢູ່ໄປໄດ້ 3 ເດືອນ ຄິດຢາກຍ້າຍອອກ, ແລະ ບອກໃຫ້ ທ. ຄ ມາຢູ່ຈົນໝົດກຳນົດສັນຍາ, ເຮັດແບບນີ້ ໄດ້ບໍ?**

**1) ບໍ່ໄດ້**

**2) ໄດ້, ແຕ່ ທ. ຄ ຕ້ອງຮັບຮູ້ຕາມ ສັນຍາ ກ ແລະ ຂ**

**3) ໄດ້, ຖ້າ ທ. ຂ ຫາກເຫັນດີ**

1. **ສັນຍາເປັນໂມຄະ ແມ່ນ:**

**1) ສັນຍາບໍ່ເປັນທໍາ**

**2) ສັນຍາຫຼອກລວງ**

**3) ສັນຍາບໍ່ຖືກຕ້ອງຕາມເງື່ອນໄຂຂອງສັນຍາ**

**4) ສັນຍາປາກເປົ່າ**

1. **ປະເພດສັນຍາເປັນໂມຄະ**

**1) ໂມຄະບໍ່ເດັດຂາດ ຫຼື ເດັດຂາດ**

**2) ໂມຄະບໍ່ແນ່ນອນ ຫຼື ແນ່ນອນ**

1. **ສັນຍາທີ່ເປັນໂມຄະບໍ່ເດັດຂາດ ແມ່ນ**

**1) ສັນຍາພົວພັນເຖິງສິດ ແລະ ຜົນປະໂຫຍດບຸກຄົນ**

**2) ສັນຍາພົວພັນເຖິງສິດ ແລະ ຜົນປະໂຫຍດ ຂອງລັດ**

1. **ຄວາມໝາຍຂອງການປະຕິບັດສັນຍາ**

**1) ປະຕິບັດສັນຍາດ້ວຍຄວາມຈິງໃຈ**

**2) ປະຕິບັດສັນຍາຢ່າງຄົບຖ້ວນ**

**3) ປະຕິບັດສັນຍາຖືກຕ້ອງຕາມກໍານົດເວລາ**

**4) ປະຕິບັດສັນຍາຖືກຕ້ອງກັບສະຖານທີ່**

**5) 1+2+3+4**

1. **ຕາມກົດໝາຍແລ້ວ, ຂໍ້ໄດຖືກຕ້ອງ:**

**1) ຜູ້ໃຫ້ກູ້ຢຶມ**

**2) ຜູ້ໃຫ້ຢືມ**

1. **ທ.ກ ຕົກລົງຊື້ ງົວ ໂຕ 1 ນຳ ທ. ຂ ແຕ່ຈ່າຍເງິນ ເຄິ່ງຄ່າກ່ອນ, ຖາມວ່າ:**

**1) ງົວຕົກເປັນກຳມະສິດຂອງ ທ. ກ ແລ້ວ**

**2) ງົວຍັງເປັນກຳມະສິດຂອງ ທ. ຂ ຈົນກ່ວາ ທ. ກ ຈ່າຍເງິ່ນຄົບຖ້ວນ**

1. **ເຫດສຸດວິໃສ ແມ່ນ:**

**1) ເຫດບັງເອີນ**

**2) ເຫດອັນຕະລາຍ**

**3) ເຫດທີ່ເກີດຈາກໄພທຳມະຊາດ**

**4) ເຫດທີ່ບໍ່ຄວນຈະເກີດ**

1. **ທ. ກ ເອົາດິນຕອນໜຶ່ງຂອງຕົນເອົງ ຂາຍໃຫ້ ທ. ຂ : ໂດຍຕົກລົງກັນວ່າ ພາຍໃນ 1 ປີ ທ. ກ ສາມາດ ມາຊື້ເອົາດິນຕອນດັ່ງກ່າວຄືນ ໃນລາຄາ ທີ່ຕົກລົງກັນ ແຕ່ຖ້າບໍ່ສາມາດຊື້ຄືນໃນກໍານົດເວລາດັ່ງກ່າວ, ດິນຕອນດັ່ງກ່າວ ຈະຕົກເປັນກຳມະສິດ ຂອງ ທ. ຂ ທັນທີ, ສັນຍາດັ່ງກ່າວ ແມ່ນ:**

**1) ສັນຍາຊວດຈຳ**

**2) ສັນຍາ ຝາກຂາຍ**

**3) ສັນຍາ ຂາຍຝາກ**

1. **ທ. ກ ຢືມເງິນ ນຳ ທ. ຂ ຈຳນວນ ສອງລ້ານ ກີບ ແລະ ເອົາລົດຈັກຄັນໝຶ່ງ ທີ່ມີມຸນຄ່າ ຫ້າລ້ານກີບ ມາຈຳໄວ້ນຳ ທ. ຂ, ແຕ່ຮອດກຳນົດສຳລະໜີ້ ທ. ກ ພັດບໍ່ສາມາດສຳລະໜີ້ໄດ້, ລົດຈັກຄັນດັ່ງກ່າວ ຈະ:**

**1) ຈະຕົກເປັນກຳມະສິດຂອງ ທ. ຂ ທັນທີ**

**2) ທ. ຂ ຕ້ອງໄດ້ ຂາຍລົດຄັນດັ່ງກ່າວ ແລ້ວ ເອົາເງິນສ່ວນທີ່ເຫຼືອນັ້ນ ສົ່ງຄືນ ທ. ກ**

1. **ທ. ກ ໃຫ້ ທ. ຂ ເຊົ່າດິນ ແລະ ເຮື່ອນຕອນໜຶ່ງ ຖາມວ່າ: ທ. ກ ສາມາດ ຂາຍດິນຕອນດັ່ງກ່າວນັ້ນ ໃຫ້ ທ. ຄ ໄດ້ບໍ?**

**1) ໄດ້, ແຕ່ ທ. ຄ ຕ້ອງຮັບຮູ້ສັນຍາເຊົ່າ ລະຫ່ວງ ກ ແລະ ຂ**

**2) ບໍ່ໄດ້ ຈົນກ່ວາ ຈະໝົດສັນຍາເຊົ່າ**

**ຄຳຖາມອັດຕະໄນ: ຈົ່ງຕອບຄຳຖາມລຸ່ມນີ້:**

1. **ສັນຍາ ແມ່ນຫຍັງ? ຈົ່ງອະທິບາຍ**
2. **ສັນຍາທີ່ຖືກຕ້ອງ ປະກອບມີຈັກເງື່ອນໄຂ? ຈົ່ງອະທິບາຍແຕ່ລະເງື່ອນໄຂ**
3. **ສັນຍາຂາຍຝາກ ແມ່ນຫຍັງ? ຈົ່ງອະທິບາຍ**
4. **ສັນຊາຊື້ຂາຍ ແມ່ນຫຍັງ? ຈົ່ງອະທິບາຍ**